Эмілі Уотсан

Эмілі Маргарэт Уотсан (; нар. , ) — англійская актрыса тэатра і кіно. Афіцэр ордэна Брытанскай імперыі (OBE).

У 1996 годзе Эмілі дэбютавала ў кіно, дзе яна сыграла ролю Бэс у культавай карціне Ларса фон Трыера «Рассякаючы хвалі». За гэтую ролю яна атрымала прыз «Фелікс» як лепшая актрыса 1996 года, узнагароды New York Film Critics Circle Award і London Film Critics Circle Award, а таксама была намінаваная на «Оскар» і «Залаты глобус». Затым яна знялася ў фільмах «Баксёр» (1996), «Хілары і Джэкі» (1998), «Калыска будзе гушкацца» (1999), «Прах Анджэлы» (1999). За ролю віяланчэлісткі Жаклін Дзю Прэ ў драме рэжысёра Ананда Такера «Хілары і Джэкі» яна ў чарговы раз была намінаваная на «Оскар» і «Залаты глобус».

У 2002 годзе сыграла ролю Рэбы Мак-Клейн у трылеры «Чырвоны цмок» (прыквеле знакамітага фільма «Маўчанне ягнят»). За гэтую ролю была намінаваная на прэмію «Сатурн». У тым жа годзе Эмілі знялася ў навукова-фантастычным баявіку Курта Уімера «Эквілібрыум» з Крысціянам Бейлам.

У 2005 годзе актрыса прыняла ўдзел у агучванні анімацыйнага фільма Ціма Бёртана «Труп нявесты», намінаванага на «Оскар». У тым жа годзе на экраны выйшаў трылер «У кожнага свая хлусня» з Томам Уілкінсанам і Рупертам Эверэтам, а за ролю ў карціне «Жыццё і смерць Піцера Селерса» Уотсан атрымала намінацыю на прэмію «Залаты глобус».